

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**Előterjesztés**

**A Képviselő-testület 2022. október 10.-i rendes ülésére**

**Az Önkormányzat 2022. évi költségvetéséről szóló 3/2022.(III.11.) önkormányzati rendelet módosításáról**

A napirendet tárgyaló ülés dátuma: 2022.10.03.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: A költségvetési szervek tervezését, előirányzat módosítását, gazdálkodásának rendjét az államháztartásról szóló 2011. évi CXCV. törvény (Áht.)

Az államháztartásról szóló törvény végrehajtásáról megalkotott 368/2011. (XII.31.) Korm. rendelet (Ávr.)

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

A költségvetési szervek tervezését, előirányzat módosítását, gazdálkodásának rendjét az államháztartásról szóló 2011. évi CXCV. törvény (Áht.) és az államháztartásról szóló törvény végrehajtásáról megalkotott 368/2011. (XII.31.) Korm. rendelet (Ávr.) szabályozza.

Az Áht. 34. § (4) bekezdése szerint a képviselő-testület az előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét.

Az előirányzat-módosításokra az év közben realizált bevételek és azok felhasználása, a kiadási előirányzatokat érintő feladat átcsoportosítások, valamint a költségvetés elfogadását követően tett kötelezettségvállalásai miatt kerül sor 2022. augusztus 31-i hatállyal

Az elmúlt időszakban több olyan központi intézkedés, többlet forrás biztosításam, képviselő-testületi döntés született, melyek inkolhatják, hogy a jóváhagyott költségvetési rendelet kiadási és bevételi előirányzatainál átcsoportosítást kell végrehajtani.

Telki község Képviselő-testülete **2022. évi költségvetését** a **3/2022. (III. 11.)** Önkormányzati rendeletével állapította meg **1 050 065 000** **forint főösszeggel**.

Az alábbiakban részletesen bemutatjuk a költségvetés módosításokat:

Önkormányzatok működési és fejlesztési támogatásai

A Magyar Falú Program keretében MFP-OMKJF/2022 azonosítószámmal benyújtott pályázatunkat támogatásra érdemesnek ítélték, mely alapján az Óvodai játszóudvar, közterületi játszóterek fejlesztése -2022 felhívás keretein belül a Muskátli utcai játszótér felújítására 5.736.914.- Ft forrást biztosítottak az önkormányzat részére.

A Magyar Falú Program keretében MFP-BJA/2022 azonosítószámmal benyújtott pályázatunkat támogatásra érdemesnek ítélték, mely alapján az Önkormányzati járdaépítés, fejlesztés -2022 felhívás keretein belül a Rákóczi utcai járda felújítására 9.977.396.- Ft forrást biztosítottak az önkormányzat részére.

A 2022. évi népszámlálás végrehajtásához 3.935.369.- Ft támogatásban részesül a Polgármesteri Hivatal.

Két részletben történik a finanszírozás, az első részlet 2022-ben meg is érkezett, melynek összege: 2.891.033.-Ft volt. A fennmaradó összeg kiutalását az elszámolás után teljesítik.

A közös eljárásban lebonyolított 2022. évi országgyűlési képviselő-választás és országos népszavazás pénzügyi elszámolása rendben megtörtént.

A mikro-, kis- és középvállalkozások 2022. évi iparűzési adókedvezményével kapcsolatos önkormányzati támogatásról szóló 61/2022. (II. 28.) Korm. rendelet alapján a központi költségvetés felhasználási kötöttség nélküli támogatást nyújt a települési önkormányzatoknak a mikro-, kis- és középvállalkozások számára biztosított iparűzési adókedvezmény miatti bevételkiesés támogatására. A települési önkormányzatot megillető támogatást két egyenlő részletben, ez év júniusában és októberében kerül folyósításra.

Telki község Önkormányzata esetében az előzetesen megállapított összeg 18 millió Ft. Az első részletet már elutalta a Magyar Államkincstár.

Szociális tűzifa támogatásra a Magyar Államkincstártól 859 155.-Ft összegű támogatás összegű támogatást kapott az önkormányzat.

A Képviselő-testület által – az Önkormányzat 2022. évi költségvetésének elfogadását követően – már korábban meghozott határozatok szerint az általános tartalékot érintően a költségvetésben az alábbi előirányzatmódosításokat kell végrehajtani:

43/2022.( IV.13.) önkormányzati határozat Telki Napló megjelenésével összefüggő kérdések 1.574.676.- Ft

58/2022.( V.02.) önkormányzati határozat Tornaterem térelválasztó fal cseréje 1.063.752.- Ft

60/2022.( V.02.) önkormányzati határozat Pagoda térfigyelő rendszer kiépítése 622.000.- Ft

62/2022.(V.03.) önkormányzati határozat Boszorkányvölgy csapadékvíz elvezetési létesítési engedély meghosszabbítása 800.000.-

66/2022.(V.02.) önkormányzati határozat Telki Zöldmanó Óvoda, Tengelice utcai épület csoportszobáinak árnyékolása 500.000,-

72/2022.(V.06.) önkormányzati határozat Sport és Művészeti fesztivál megrendezése 680.000.- Ft

76/2022.( V.30.) önkormányzati határozat Költségvetési többlet előirányzat biztosítása 1.500.000.- Ft

77/2022.(V.30.) önkormányzati határozat Költségvetési többlet előirányzat biztosítás 8.000.000.- F

78/2022.( V.30.) önkormányzati határozat Budakeszi Református Egyházközség támogatási igénye 144.000.- Ft

104 /2022. (IX.14.) Önkormányzati határozat Önkormányzati tulajdonú bérlakás felújítási munkáiról 3.400.000.- Ft

**Összesen: 18.286.428.- Ft**

**A 2022.évi költségvetés 1.számú módosításának a tartalékkeretet érintő hatása:**

Kodolányi János Közösségi Ház és könyvtár többlet finanszírozás: 1.118.000

Telki Polgármesteri Hivatal többlet finanszírozás 7.279.456

Telki Zöldmanó Óvoda többlet finanszírozás: 14.560.000

Költségvetés módosításából eredő többlet kiadások tartalék terhére összesen: **22.462.456.- Ft**

**Mindösszesen: 40.748.884.- Ft**

Fenti módosításokat és az egyéb költségvetési előirányzatokat érintő módosításokat az előterjesztés mellékletét képező rendelet-tervezet és annak mellékletei tartalmazzák.

Telki, 2022. szeptember 26.

Deltai Károly

Polgármester